
ประกาศองค์การบริหารส่วนตำบลช่องไม้แก้ว
เรื่อง  รับสมัครบุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลช่องไม้แก้ว 
ประจำปีงบประมาณ พ.ศ.2566
-------------------------------
	ด้วยองค์การบริหารส่วนตำบลช่องไม้แก้ว อำเภอทุ่งตะโก จังหวัดชุมพร มีความประสงค์จะรับสมัครบุคคลเพื่อทำการสรรหาและเลือกสรรเป็นพนักงานจ้างขององค์การบริหารส่วนตำบลช่องไม้แก้ว ประจำปีงบประมาณ พ.ศ.2566 จำนวน 2 ตำแหน่ง 2 อัตรา
	ฉะนั้น อาศัยอำนาจตามพระราชบัญญัติระเบียบบริหารงานบุคคลส่วนท้องถิ่น พ.ศ.๒๕๔๒ ประกอบกับประกาศคณะกรรมการพนักงานส่วนตำบลจังหวัดชุมพร  เรื่อง หลักเกณฑ์เกี่ยวกับพนักงานจ้าง         ลงวันที่  ๑๑  สิงหาคม ๒๕๔๗  หมวด ๔  ข้อ ๑๙  องค์การบริหารส่วนตำบลช่องไม้แก้ว จึงประกาศรับสมัครบุคคลเพื่อสรรหาและเลือกสรรเป็นพนักงานจ้างตามภารกิจ  ดังรายละเอียดต่อไปนี้
	1. ตำแหน่งที่รับสมัคร
		๑.๑  พนักงานจ้างตามภารกิจ
	-   ตำแหน่ง พนักงานขับรถยนต์	จำนวน  	๑       อัตรา
       (ตามผนวก ก แนบท้ายประกาศ)
	1.2  พนักงานจ้างทั่วไป
		- ตำแหน่ง คนงาน		 จำนวน		๑	อัตรา
		  (ตามผนวก ก แนบท้ายประกาศ)
	2. คุณสมบัติทั่วไป ผู้ที่จะได้รับการจ้างเป็นพนักงานจ้าง ต้องมีคุณสมบัติและไม่มีลักษณะต้องห้าม ดังต่อไปนี้
		2.1 มีสัญชาติไทย
		2.2 มีอายุไม่ต่ำกว่าสิบแปดปีบริบูรณ์ และไม่เกินหกสิบปี
		2.3 ไม่เป็นบุคคลล้มละลาย
		2.4 เป็นผู้เลื่อมใสในการปกครองระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทยด้วยความบริสุทธิ์ใจ
		2.5 ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้  ไร้ความสามารถหรือจิตฟั่นเฟือน ไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบลดังต่อไปนี้			
			(ก) โรคเรื้อนในระยะติดต่อหรือในระยะที่ปรากฏอาการเป็นที่น่ารังเกียจของสังคม
			(ข) วัณโรคในระยะอันตราย
			(ค) โรคเท้าช้างในระยะที่ปรากฏอาการเป็นที่น่ารังเกียจแก่สังคม
			(ง) โรคติดยาเสพติดให้โทษ
			(จ) โรคพิษสุราเรื้อรัง
		2.6 ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง	
		2.7 ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น
		/2.8 ไม่เป็นผู้เคย...

		2.8 ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเพราะกระทำความผิดอาญา เว้นแต่เป็นโทษสำหรับความผิดที่ได้กระทำโดยประมาณหรือความผิดลหุโทษ
	2.9 ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจ หรือหน่วยงานอื่นของรัฐ
	2.10 ไม่เป็นผู้อยู่ในระหว่างถูกสั่งให้พักราชการ หรือถูกสั่งให้ออกจากราชการไว้ก่อนตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบลตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
2.11 ไม่เป็นผู้บกพร่องในศีลธรรมอันดี จนเป็นที่รังเกียจของสังคม
2.12 ไม่เป็นผู้เคยถูกลงโทษให้ออก หรือปลดออก เพราะกระทำผิดวินัยตามมาตรฐานทั่วไปหรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
2.13 ไม่เป็นผู้เคยถูกลงโทษไล่ออก เพราะกระทำผิดวินัยตามมาตรฐานทั่วไป หรือหลักเกณฑ์และวิธีการเกี่ยวกับการบริหารงานบุคคลของพนักงานส่วนตำบล ตามกฎหมายว่าด้วยระเบียบบริหารงานบุคคลส่วนท้องถิ่น หรือตามกฎหมายอื่น
2.14 ไม่เป็นผู้เคยกระทำการทุจริตในการสอบเข้ารับราชการ
	      2.15. ไม่เป็นข้าราชการหรือลูกจ้างของส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น ณ วันที่ได้รับการจ้าง
		ผู้สมัครเข้ารับการสรรหาและเลือกสรรจะต้องรับผิดชอบในการตรวจสอบ  และรับรองตนเองว่าเป็นผู้มีคุณสมบัติทั่วไป  และคุณสมบัติเฉพาะตำแหน่งสมัครสอบตรงตามประกาศรับสมัครสอบจริง  และจะต้องกรอกรายละเอียดต่าง ๆ  ในใบสมัคร พร้อมทั้งยื่นและแสดงหลักฐานตามวัน เวลา  และสถานที่กำหนดในกรณี      ที่มีการผิดพลาดอันเกิดจากผู้สมัครไม่มายื่นหลักฐาน ตามวัน เวลา และสถานที่ที่กำหนดหรือยื่นไม่ครบถ้วน จะถูกตัดสิทธิในการเป็นผู้สมัครสอบแข่งขันได้ และหากมีการปลอมแปลงเอกสารที่ใช้สมัครสอบจะถูกดำเนินคดีตามกฎหมาย
	3. คุณสมบัติเฉพาะสำหรับตำแหน่ง/ลักษณะงานและอัตราค่าตอบแทน
	ผู้สมัครสอบตำแหน่งใดจะต้องเป็นผู้มีคุณสมบัติเฉพาะตำแหน่งนั้น ตามบัญชีลักษณะงาน คุณสมบัติเฉพาะตำแหน่งสำหรับตำแหน่ง และอัตราค่าตอบแทนของพนักงานจ้าง  (ตามผนวก ก แนบท้ายประกาศ)
	4. ระยะเวลาการรับสมัคร และสถานที่รับสมัคร
	ผู้สนใจติดต่อขอรับใบสมัครและสมัครได้ที่สำนักปลัด องค์การบริหารส่วนตำบลช่องไม้แก้ว  อำเภอทุ่งตะโก จังหวัดชุมพร ระหว่างวันที่  1 – 9 พฤศจิกายน  2565  ในวันและเวลาราชการ                    โดยสอบถามรายละเอียดได้ที่ สำนักปลัด องค์การบริหารส่วนตำบลช่องไม้แก้ว หมายเลขโทรศัพท์ 077-979245
5. เอกสารหลักฐานการรับสมัคร
	ผู้ประสงค์จะสมัครเข้ารับการสรรหาและเลือกสรร  ให้ยื่นใบสมัครด้วยตนเองต่อเจ้าหน้าที่       รับสมัครฯ  พร้อมด้วยหลักฐานซึ่งผู้สมัครได้รับรองสำเนาถูกต้องและลงลายมือชื่อกำกับไว้ในเอกสารทุกฉบับ ดังต่อไปนี้
๕.๑ สำเนาวุฒิการศึกษา หรือหนังสือรับรอง และทะเบียนแสดงผลการเรียนที่ระบุสาขาที่ตรงตามคุณสมบัติเฉพาะสำหรับตำแหน่งที่สมัครสอบพร้อมรับรองสำเนาถูกต้องอย่างละ ๑ ฉบับ
๕.๒ รูปถ่ายหน้าตรงไม่สวมหมวก และไม่ใส่แว่นตาดำ ขนาด ๑ นิ้ว ถ่ายครั้งเดียวไม่เกิน ๖ เดือน (นับถึงวันสมัคร) จำนวน ๓ รูป โดยให้ผู้สมัครเขียน ชื่อ–สกุล ตำแหน่งที่สมัครสอบไว้ด้านหลังรูปถ่ายทุกรูป
๕.๓ สำเนาทะเบียนบ้าน พร้อมรับรองสำเนาถูกต้อง
๕.๔ สำเนาบัตรประจำตัวประชาชนพร้อมรับรองสำเนาถูกต้อง
/5.5 สำเนา...

5.5 สำเนาใบอนุญาตขับรถตามที่กฎหมายกำหนด (สำหรับตำแหน่ง พนักงานขับรถยนต์)
๕.6 ใบรับรองแพทย์ ที่แสดงว่าไม่เป็นโรคต้องห้ามตามประกาศคณะกรรมการพนักงานเทศบาล เรื่อง หลักเกณฑ์และเงื่อนไขเกี่ยวกับการบริหารงานบุคคล พ.ศ. ๒๕๔๒ ซึ่งออกไม่เกิน ๑ เดือน นับตั้งแต่ตรวจร่างกาย
๕.7 เอกสารอื่น ๆ เช่น ทะเบียนสมรส ใบเปลี่ยนชื่อ – สกุล เพศชาย ต้องมีใบรับรองพ้นภาระทางทหาร ฯลฯ (ถ้ามี)
	6. ค่าธรรมเนียมการสมัคร
ค่าธรรมเนียมในการสมัครสอบ ๑๐๐ บาท
	7. หลักเกณฑ์และวิธีการสรรหาและเลือกสรร
		7.1 ตำแหน่ง พนักงานขับรถยนต์ (ภารกิจ) ผู้สมัครต้องได้รับการประเมินสมรรถนะ ตามหลักเกณฑ์การประเมิน (คะแนนเต็ม 100 คะแนน) ดังนี้
		7.2.1 ภาคความเหมาะสมกับตำแหน่ง (ภาค ค) สัมภาษณ์ คะแนนเต็ม 100 คะแนน 
		7.2 ตำแหน่ง คนงาน (ทั่วไป) ผู้สมัครต้องได้รับการประเมินสมรรถนะ ตามหลักเกณฑ์การประเมิน (คะแนนเต็ม 100 คะแนน) ดังนี้
		7.2.1 ภาคความเหมาะสมกับตำแหน่ง (ภาค ค) สัมภาษณ์ คะแนนเต็ม 100 คะแนน 
	8. เกณฑ์การตัดสิน
	ผู้สมัครเข้ารับการสรรหาและเลือกสรรต้องได้คะแนนในแต่ละภาคไม่ต่ำกว่าร้อยละ ๖๐          หากมีคะแนนเท่ากันจะพิจารณาจากลำดับที่ในการสมัคร 
	9. การประกาศรายชื่อผู้มีสิทธิเข้ารับการสรรหาและเลือกสรร
	องค์การบริหารส่วนตำบลช่องไม้แก้ว อำเภอทุ่งตะโก จังหวัดชุมพร จะประกาศรายชื่อผู้มีสิทธิ เข้ารับการสรรหาและเลือกสรรในวันที่  10 พฤศจิกายน  2565  โดยปิดประกาศไว้ ณ ที่ทำการองค์การบริหาร       ส่วนตำบลช่องไม้แก้ว อำเภอทุ่งตะโก จังหวัดชุมพร และ www.chongmaikeaw.go.th
	10. วัน เวลา และสถานที่ดำเนินการสรรหาและเลือกสรร
	องค์การบริหารส่วนตำบลช่องไม้แก้ว จะดำเนินการสรรหาและเลือกสรร โดยการสัมภาษณ์             ในวันที่  14  พฤศจิกายน  2565  เวลา 09.00 น.เป็นต้นไป ณ ห้องประชุมสภาองค์การบริหารส่วนตำบล        ช่องไม้แก้ว อำเภอทุ่งตะโก จังหวัดชุมพร
	11. การประกาศผลการสรรหาและเลือกสรร
	องค์การบริหารส่วนตำบลช่องไม้แก้ว  อำเภอทุ่งตะโก  จังหวัดชุมพร จะประกาศรายชื่อ           ผู้ผ่านสรรหาและเลือกสรร ในวันที่  15  พฤศจิกายน  2565  ณ องค์การบริหารส่วนตำบลช่องไม้แก้ว  อำเภอทุ่งตะโก จังหวัดชุมพร 
	๑2. การขึ้นบัญชีผู้ผ่านการสรรหาและเลือกสรร
	12.1 การขึ้นบัญชีผู้ผ่านการสรรหาและเลือกสรร จะเรียงตามลำดับที่ผู้ได้คะแนนรวมสูงสุดลงมาตามลำดับ ในกรณีผู้ผ่านการเลือกสรรได้มีคะแนนเท่ากันให้ผู้ที่ได้ลำดับเลขประจำตัวสอบลำดับต้นเป็นผู้อยู่ในลำดับที่สูงกว่า
		12.๒ บัญชีผู้ผ่านการสรรหาและเลือกสรร จะได้ขึ้นบัญชีเพื่อบรรจุเป็นระยะเวลาไม่เกิน ๑ ปี นับแต่วันที่ขึ้นบัญชี แต่ถ้ามีการเลือกสรรอย่างเดียวกันนี้อีก และได้ขึ้นบัญชีผู้ผ่านการเลือกสรรได้ใหม่แล้วบัญชี ผู้ผ่านการเลือกสรรในครั้งนี้เป็นอันยกเลิก

	12.๓  ผู้ที่ได้ขึ้นบัญชีผู้ผ่านการสรรหาและเลือกสรร ถ้ามีกรณีอย่างใดอย่างหนึ่งดังต่อไปนี้ ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการสรรหาและเลือกสรร คือ
		(๑) ผู้นั้นได้ขอสละสิทธิการจ้างเป็นพนักงานจ้างในตำแหน่งที่สอบได้
		(๒) ผู้นั้นไม่มารายงานตัวเพื่อรับการจ้างภายในเวลาที่กำหนด เว้นแต่มีเหตุจำเป็น
		(๓) ผู้นั้นมีเหตุไม่อาจเข้าปฏิบัติหน้าที่ราชการได้ตามกำหนดเวลาที่จ้างในตำแหน่งที่สอบได้
	13. การสั่งจ้างและการแต่งตั้ง
		 องค์การบริหารส่วนตำบลช่องไม้แก้ว  อำเภอทุ่งตะโก  จังหวัดชุมพร  จะดำเนินการสั่งจ้างและแต่งตั้งผู้ผ่านการสรรหาและเลือกสรรในตำแหน่งตามลำดับที่ได้ประกาศขึ้นบัญชีไว้ซึ่งได้ตรวจสอบแล้วว่า                ผู้ที่ได้รับการสั่งจ้างเป็นผู้มีคุณสมบัติทั่วไปของพนักงานจ้างและมีคุณสมบัติเฉพาะสำหรับตำแหน่งตามมาตรฐานทั่วไปเกี่ยวกับพนักงานจ้าง ทั้งนี้หากตรวจสอบพบภายหลังว่าผู้ผ่านการสรรหาและเลือกสรรได้ขาดคุณสมบัติไม่ตรงตามที่กำหนด  องค์การบริหารส่วนตำบลช่องไม้แก้ว อาจถอนรายชื่อผู้นั้นออกจากบัญชีรายชื่อผู้ที่ได้รับการสรรหาและเลือกสรรได้
	องค์การบริหารส่วนตำบลช่องไม้แก้ว อำเภอทุ่งตะโก จังหวัดชุมพร จะดำเนินการสรรหาและเลือกสรรบุคคลเพื่อเป็นพนักงานจ้างในรูปของคณะกรรมการ โดยยึดหลักสมรรถนะ ความรู้ความสามารถ          ความเป็นธรรม ความเท่าเทียมในโอกาส และอย่าหลงเชื่อหรือยอมเสียทรัพย์สินให้แก่บุคคลหรือกลุ่มบุคคลที่อ้างว่าสามารถช่วยเหลือให้ผ่านการสรรหาและเลือกสรรได้ และหากผู้ใดได้รับทราบข่าวประการใดเกี่ยวกับการแอบอ้างหรือทุจริต โปรดแจ้งองค์การบริหารส่วนตำบลช่องไม้แก้วได้ทราบ เพื่อจักได้ดำเนินการตามกฎหมายต่อไป  
		จึงประกาศให้ทราบโดยทั่วกัน
			ประกาศ  ณ  วันที่   25  เดือน ตุลาคม  พ.ศ.2565

(นายวีระศักดิ์   สวัสดิ์วงศ์) 
นายกองค์การบริหารส่วนตำบลช่องไม้แก้ว






















ภาคผนวก  ก

(แนบท้ายประกาศรับสมัครบุคคลเพื่อสรรหาฯ ลงวันที่  25 พฤศจิกายน 2565)
“หน้าที่ความรับผิดชอบ ลักษณะงานที่ต้องปฏิบัติ คุณสมบัติเฉพาะตำแหน่ง และความรู้ความสามารถที่ต้องการ”

พนักงานจ้างตามภารกิจ
1. ตำแหน่ง  พนักงานขับรถยนต์ (ผู้มีทักษะ)			จำนวน		๑     อัตรา
	หน้าที่และความรับผิดชอบ
	ปฏิบัติงานด้านการขับรถยนต์ส่วนกลาง บำรุงรักษาดูแลระบบเครื่องยนต์ ตรวจเช็คระบบขั้นต้น ตรวจเช็คระบบน้ำมัน และระบบต่างๆ ของรถยนต์ ทำความสะอาดรถยนต์ เก็บรักษาเตรียมความพร้อมให้รถยนต์       มีลักษณะพร้อมที่จะใช้งานเสมอ แก้ไขข้อขัดข้องเล็กๆน้อยๆในการใช้รถยนต์และปฏิบัติหน้าที่อื่นที่ได้รับมอบหมาย

2. คุณสมบัติเฉพาะสำหรับตำแหน่ง
	1. ไม่จำกัดวุฒิการศึกษา
	2. มีความรู้ความชำนาญในการขับรถยนต์
	3. มีความรู้ความสามารถ และทักษะในงานที่จะปฏิบัติไม่ต่ำกว่า ๕ ปี โดยมีหนังสือรับรองการทำงานจากนายจ้างหรือหน่วยงานซึ่งระบุถึงลักษณะงานที่ได้ปฏิบัติ
	4. มีใบอนุญาตขับรถตรงตามที่กฎหมายกำหนด
3. ระยะเวลาการจ้าง
		- ทำสัญญาจ้าง คราวละ ไม่เกิน 4 ปี
4. อัตราค่าตอบแทน
	- อัตราค่าตอบแทนเดือนละ 9,400 บาท และค่าครองชีพชั่วคราวเดือนละ 2,000 บาท                    รวม 11,400 บาท
5. หลักสูตรและวิธีการสรรหา
			ภาคความรู้เหมาะสมกับตำแหน่ง (สัมภาษณ์) คะแนนเต็ม  100  คะแนน 
		ทดสอบความเหมาะสม  โดยวิธีการประเมินความเหมาะสมกับตำแหน่ง หน้าที่ จากประวัติส่วนตัว ประวัติการศึกษา ประวัติการทำงาน  พฤติกรรมที่ปรากฏอื่น ๆ และจากการสัมภาษณ์ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่  ประสบการณ์  อุปนิสัย  ท่วงทีวาจา  อารมณ์  ทัศนคติ  จริยธรรม  และคุณธรรม  การปรับตัวเข้ากับผู้ร่วมงาน  รวมทั้งสังคม  และสิ่งแวดล้อม  ความคิดสร้างสรรค์  ปฏิภาณไหวพริบ  บุคลิกภาพ  เป็นต้น














ภาคผนวก  ก

(แนบท้ายประกาศรับสมัครบุคคลเพื่อสรรหาฯ ลงวันที่  25 พฤศจิกายน 2565)
“หน้าที่ความรับผิดชอบ ลักษณะงานที่ต้องปฏิบัติ คุณสมบัติเฉพาะตำแหน่ง และความรู้ความสามารถที่ต้องการ”

พนักงานจ้างทั่วไป
๑. ตำแหน่ง  คนงาน			จำนวน		๑     อัตรา
	หน้าที่และความรับผิดชอบ
	รดน้ำ ตัดหญ้า ตัดกิ่งไม้ ดูแลรักษาต้นไม้/สนามหญ้าในบริเวณที่ทำการองค์การบริหารส่วนตำบล             ช่องไม้แก้ว และปฏิบัติหน้าที่อื่นที่เกี่ยวข้องหรือปฏิบัติงานตามที่ผู้บังคับบัญชามอบหมาย
2. คุณสมบัติเฉพาะสำหรับตำแหน่ง
	มีความสามารถเหมาะสมในการปฏิบัติงานในหน้าที่ 
3. ระยะเวลาการจ้าง
	ทำสัญญาจ้าง คราวละ ไม่เกิน 1 ปี
4. อัตราค่าตอบแทน
	- อัตราค่าตอบแทนเดือนละ 9,000 บาท และค่าครองชีพชั่วคราวเดือนละ 1,000 บาท            รวม 10,000 บาท
5. หลักสูตรและวิธีการสรรหา
	ภาคความรู้เหมาะสมกับตำแหน่ง (สัมภาษณ์) คะแนนเต็ม  100 คะแนน 
	ทดสอบความเหมาะสม  โดยวิธีการประเมินความเหมาะสมกับตำแหน่ง หน้าที่ จากประวัติส่วนตัว ประวัติการศึกษา ประวัติการทำงาน  พฤติกรรมที่ปรากฏอื่น ๆ และจากการสัมภาษณ์ เพื่อพิจารณาความเหมาะสมในด้านต่าง ๆ เช่น ความรู้ที่อาจใช้เป็นประโยชน์ในการปฏิบัติงานในหน้าที่  ประสบการณ์  อุปนิสัย  ท่วงทีวาจา  อารมณ์  ทัศนคติ  จริยธรรม  และคุณธรรม  การปรับตัวเข้ากับผู้ร่วมงาน  รวมทั้งสังคม  และสิ่งแวดล้อม  ความคิดสร้างสรรค์  ปฏิภาณไหวพริบ  บุคลิกภาพ  เป็นต้น

